Ɣer taggara n tezrewt, ad d-nini belli amawal n tsekla tatrart ɣas ulama yemhaz, maca yeqqim deg-s waṭas n lexṣaṣ, ɣef waya tutlayt teḥwaǧ aṭas leqdicat deg unnar-a imi d agejdan deg uselmed n tutlayt, ad nessirem sya ɣer sdat ad kkemlent tezrawin deg taɣult-a, i wakken ad nessiweḍ ad neselmed tamaziɣt akken iwata, akken nessaram daɣen ad d-nejmeɛ irman yettwaseqdacen deg uselmed n tsekla deg yiwen usegzawal, i deg ara ten-d-nessegzi s telqayt.